《龙阳道中水涨以舟行》
明代·卢龙云

微茫浦溆汎孤舻，烟景何曾让五湖。习习轻风翔鹳鹤，曈曈初日照菰蒲。

随波锦缆疑沉陆，傍险银鞍免戒途。跋涉敢辞王事苦，路难终日悯征夫。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。